Perianthium
Perianthium (Graece περί 'circa' + άνθος 'flos') vel perigonium (περί + gonos 'semen') est non reproductiva floris pars, structura quae, in calyce (sepalis) et corolla (petalis) consistens, organa sexualia involvit. Perianthium in bryophytis et marchantiophytis est sterilis textus tubiformis, qui reproductivam structuram femineam (sporophytum evolvens) circumdat. Sepalis petalisque sunt stomata et venae, etsi vestigialia. In nonnullis taxis, exempli gratia nonnullis magnoliis et liliis aquaticis, perianthium spiraliter ad nodos ordinatur, potius quam ad verticilla. Flores quibus sunt perianthia spiralia etiam perianthia simillima habere solent.